  ИА «Удмуртия» Иворъёсъя «Удмуртия» агентство но Удмурт Элькунысь йӧскалык лыдӟетъюртлэн «Йӧскалык но шаертодон литературая но библиографияя центр» ёзэтэз «Аръёс но иворъёс» нимысьтыз ӵектоссэс азьланьто. Отын ми вераськомы, мар сярысь гожъязы пӧртэм аръёсы удмурт кылын потӥсь газетъёсын. Таяз радэ 1937-тӥ арын куарусёнэ потэм «Удмурт коммуна» газетлэсь куд-ог номеръёссэ «лыдӟомы». Газет бамъёсысь басьтэм люкетъёсысь вань гожтэмъёсты воштонъёс пыртытэк сётӥськомы. 1-тӥ куарусёнэ 1937-тӥ арын Удмуртиысь сӥзьыл призыв кутскиз. (№201, 02.09.1937) Фото: Национальная библиотека Удмуртии © unatlib.ru Ариме дасяськись пиослэн мылкыдзы лӧптэмын шуыса туспуктэмысь адӟиське. (№202, 03.09.1937) Фото: Национальная библиотека Удмуртии © unatlib.ru «Удмурт коммуналэн» 3-тӥ куарусёнэ потэм номераз Ст. Иванов но П. Шкляев Ижысь призывъя ӧрилэн Горд Армие басьтоно егитъёс пумысен туж умой мылкыдыз шуыса пусъё. «Тросэз соос комсомолец’ёс, стахановец’ёс. Физической воспитанизы умой. <…> Комиссие потӥсь егит’ёс-призывник’ёс туж ӧжытэз басьтытэк кылё. Туэ висисьёс туж ӧжыт. Тросэз призывез физкультурной ужпум’я умой дасяськыса ортчо». Авторъёс призывной пунктэ лыктэм Вася Дровосеков сярысь верало. «Заводын будэм мурт, комсомолец» отчы ӵукна 8 часын ик лыктэм. «Со туэ арын 154 час’ем морской школаез дышетскыса потӥз. Со сяна Васялэн мӧляяз 5 значек’ёс пишто. Со-а бен примерной боец уз луы? <...> Призывъя пунктын ваньмыз умой. Удмуртторг гинэ таӵе данлыко нуналэз сантэмаз. Татысь бюрократ’ёс, чиновник’ёс призывной пунктын вузкаронэз но буфет’ёсыз кыкетӥзэ нунал но умой организовать ӧз каре на. Ларек быдэстымтэ. Буфет’ёсын фруктаос ӧвӧл. Удмуртторглэсь директорзэ воштӥсь Барышников нош ик аслэсьтыз ответственностьтэк ужамзэ возьматӥз». Фото: Национальная библиотека Удмуртии © unatlib.ru Бемыж черкогуртысь драмая кружок призывникъёслы «Шестеро любимых» пьесаез возьматыны дасяське шуыса ивортэмын 10-тӥ куарусёнэ потэм номерын. «Куружокен райзолэн агрономез Кабанова эш кивалтэ». (№208, 10.09.1937) Отын ик Удмурт театр сярысь вакчи ивортон сётэмын: со тол сезонзэ 10-тӥ коньывуонэ «Динамо» клубын усьтэ. «Театр нырысь ик Островскийлэн „Кызьы андан кыдаз“ романэз’я лэсьтэм пьесаез пуктоз. Та пьесаез Ложкин пуктэ. Павел Корчагинлэсь рользэ В. Гаврилов но Федотов артист’ёс шудозы. Октябрь революцилэн 20 ар тырмонэз азелы театр Гавриловлэсь „Груня Тарасова“ пьесазэ дася». 14-тӥ куарусёнэ потэм номерын Игнатий Гавриловлэн со пьесаысьтыз люкетэз сётэмын. (№211, 14.09.1937) Фото: Национальная библиотека Удмуртии © unatlib.ru Тегъёс: Ижкар Театр Армия Удмуртия Аръёсноиворъёс  